SABAN Sabtu, di balai desa pasti hibak wan bubuhan bibinian ibu-ibu warga kampung. Bila Sabtu dahulunya acara baarisan, Sabtu tadi acaranya demo mamasak, maka hari Sabtu ini bubuhan ibu-ibu diundang bini camat gasan mandangarakan caramah ibu doktor. Tamasuk bini Palui wan bini Garbus umpat jua hadir.Nah ibu-ibu sakalian, bulan samalam saya sudah manjalaskan tentang pantingnya ASI gasan bayi. Maka hari ini kita akan mambahas tantang panyakit kangker nang rancak tarjadi pada kita bubuhan bebinian,” ujar dr. Arletta mamulai caramahnya.Payudara itu napa.bu? takun salah saurang nang hadir.Umailah, ngalihnya ulun manjawab, ujarnya takarinyum sambil ba urut ka dada. Ini nah bu-ai, ampun kita nang dua biji ini, ngarannya payudara alias sapasang susu. Lalu badarau ditatawakan buhannya.Ui...ding! ujar bini Palui umpat manyala pandir, Kaina dirumah takunakan wan laki, napa arti payudara, pasti kumplit panjalasannya, disambut tatawa kalakakan para hadirat lainnya.Imbah bubaran lalu bulikan ka rumah, maka bini Palui wan bini Garbus, masing-masing bakisah ka lakinya tantang isi caramah dikacamatan.Ulun abahnya-ai mandangar dari doktor nang bacaramah tadi, bahwa panyakit kangker payudara itu bisa mambawa umur. Sudah banyak kurbannya dibanua kita ini. Ulun takutan, abahnyaai.Caaah, kada usah talalu gair, umanya-ai. Panyakit kangker itu ialah sakit Kantung Karing alias kakurangan pitamin D. (Duit).... ha-ha...ha! Palui tatawa mangalakak.Ulun harap sampian jangan ma-ulu-ulu, abahnyaai. Talinga ulun saurang mandangar panjalasan doktor soal kangker, ujar bininya makin sarius. Ulun ini tadi bapariksa wan Dr.Arletta, kaya apa susu ulun nang sabalah kiwa ini, nang rancak sakit bila dijapai. Ujar doktor, sakit ulun ini lantaran rancak dikacak-kacak. Talalu rancak di kacak, ujar doktor bisa jadi kangker payudara nang bisa mambawa ka mati.Mandam Palui mandangar ucapan nang bini.Nang bini ba ucap pulang. Makanya abahnya-ai, lalaki nang kaya sampian ini saraba salah. Amun lambat dibari lalu manyanyarik maraju. Apabila dibari satu handak dua, malahan malupa diri, pisang susu diulah pisang kacakan.Umai......jangan talalu manumpalak aku, umanya-ai. Mimang dasar pisang ikam jua mambari kapingin, salagian ikam jua kaya mamiragahkan wan diaku sahingga liurku batitikan, jadi artinya kita sama salah, sama-sama bujur. Ampun ikam itu nang ma-ulah aku garigitan,umanya-ai...ih, ading ai, ujar Palui ma-ungahi nang bini. (rep)
Terkait#Palui#Kisah si Palui
Source from: banjarmasin[dot]tribunews[dot]com
Artikel keren lainnya:
bjn_Latn bjn_Latn eng_Latn ind_Latn